Аляксандр Дзмітрыевіч Боечка

Алякса́ндр Дзмі́трыевіч Боечка (нар. , у Наваград-Валынскім раёне Жытомірскай вобласці УССР) — беларускі ваенны і дзяржаўны дзеяч, старшыня Дзяржаўнага пагранічнага камітэта Беларусі (2012-2013).

 Біяграфія 
У 1986 скончыў Тбіліскае вышэйшае артылерыйскае каманднае вучылішча, у 1999-м — Акадэмію Федэральнай пагранічнай службы Расійскай Федэрацыі, у 2009 годзе — Ваенную акадэмію Генеральнага штаба Узброеных Сіл РФ.

З 1986 года ў органах пагранічнай службы. 

Два з паловай года служыў у Афганістане. Па яго словах, выклікаўся добраахвотнікам. Трапіў туды адразу пасля Тбіліскага вучылішча. Камандаваў узводам і батарэяй. 

Cлужыў у Гродзенскім і Лідскім пагранатрадзе.

Да прызначэння старшынёй Дзяржаўнага пагранічнага камітэта працаваў намеснікам начальніка галоўнага ўпраўлення рэжыму і арганізацыйнага забеспячэння - начальнікам арганізацыйна-інспектарскага аддзела - сакратаром калегіі ДПК. 

2 жніўня 2012 года быў прызначаны старшынёй Дзяржаўнага пагранічнага камітэта Рэспублікі Беларусь.Указ Прэзідэнта Рэспублікі Беларусь № 350 ад 02.08.2012 «Аб прызначэнні А.Д.Боечкі»

2 лістапада 2013 быў вызвалены з пасады.Указ Прэзідэнта Рэспублікі Беларусь № 497 ад 02.11.2013 «Аб вызваленні ад пасады А.Д.Боечкі»

 Узнагароды 
 Ордэн Чырвонага Сцяга
 Ордэн «За службу Радзіме ва Узброеных Сілах СССР» III ступені
 Медаль «За баявыя заслугі»
 Медаль «За бездакорную службу» I ступені
 Медаль «За бездакорную службу» II ступені
 Медаль «За бездакорную службу» III ступені

 Спасылкі 
 Старонка на сайце Дзяржаўнага пагранічнага камітэта